cyanic-selkie/wikianc huggingface dataset:
பாளையக்காரர் போர்கள்
வரலாற்றுப் பின்னணி
பதினெட்டாம் நூற்றாண்டின் பின்னரையில் கர்நாடக, தஞ்சை அரசுகளுக்கு உதவியாளர்களாகவும், மத்தியஸ்தர்களாகவும் ஆங்கிலேயர் தமிழக அரசியலில் தலையிட்டு வந்தனர். மன்னர்களைக் கைக்குள் போட்டுக்கொண்ட அவர்கள் மக்களுடன் நேரடித் தொடர்பு கொண்டிருந்த பாளையக்காரர்கள் தங்கள் நோக்கங்களுக்குத் தடையாக இருக்ககூடும் எனக் கருதியதால், அவர்களை அடிபணியச் செய்வதில் முனைப்புக்காட்டி வந்தனர். பலர் அடிபணிந்தாலும், வேறுசிலர் இம்முயற்சிகளுக்கு எதிர்ப்புக் காட்டியே வந்தனர். நெற்கட்டுச் செவல் பாளையக்காரன் புலித்தேவனை எடுத்துக்காட்டாகக் கொள்ளலாம். சந்தர்ப்பங்கள் வாய்த்தபோதெல்லாம் பல பாளையக்காரர்கள் ஆங்கிலேயருக்கு எதிராகச் செயற்பட்டு வந்ததை வரலாறு காட்டுகின்றது.
1792 இல், தஞ்சை, கர்நாடக அரசுகளிடையே இருந்த பகைமையையும், கர்நாடக நவாபின் வலிமை இன்மையையும் பயன்படுத்திக்கொண்டு, கர்நாடக நவாபுடன் செய்துகொண்ட உடன்படிக்கைப்படி தமிழ்நாட்டின் தென்பகுதி மீது ஆங்கியேயர் ஆதிக்கம் ஏற்பட்டது. இதனைப் பயன்படுத்திக்கொண்டு ஆங்கிலேயர் பாளையக்காரர்களைப் பழிவாங்கினர். அடக்குமுறைகளைக் கட்டவிழ்த்துவிட்டுப் பாளையங்களை ஒடுக்கினர். இத்தகைய அடக்குமுறைகளுக்கு எதிராகக் கிளர்ந்து எழுந்து ஆங்கிலேயரைத் துரத்துவதற்குச் சில பாளையக்காரர்கள் திட்டமிட்டனர்.
புரட்சிக் கூட்டிணைப்புகள்
என்பனவாகும்.
பகுப்பு:தமிழ்நாட்டு வரலாறு பகுப்பு:தமிழகப் போர்கள் பகுப்பு:புரட்சிகள் பகுப்பு:கேரள வரலாறு பகுப்பு:18 ஆம் நூற்றாண்டில் இந்தியா
திமானி (சட்டமன்றத் தொகுதி)
தற்போதைய சட்டமன்ற உறுப்பினர்
திமானி சட்டமன்றத் தொகுதியின் சட்டமன்ற உறுப்பினராக பகுஜன் சமாஜ் கட்சியைச் சேர்ந்த பல்வீர் சிங் தாந்தோத்யா உள்ளார்.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:முரைனா மாவட்டம்
எம். ஜெயஸ்ரீ
'''எம். ஜெயஸ்ரீ''' (M. Jayashree) (1921 - 2006), கன்னடப் படங்களில் முக்கியமாக பணியாற்றிய ஒரு இந்திய நடிகை ஆவார். ராயரா சோஸ் (1957), நாகரஹாவ் (1972), எராடு கனாசு, ஸ்ரீசீனிவாச கல்யாணா உள்ளிட்ட திரைப்படங்களில் இவர் துணை வேடங்களில் நடித்திருந்தார்.
இவர் 'வெள்ளித்திரையின் அம்மா' என்று அன்புடன் குறிப்பிடப்பட்டார். 1970இல் அமர பாரதி என்ற திரைப்படத்தில் நடித்ததற்காக சிறந்த துணை நடிகைக்கான கர்நாடக மாநில திரைப்பட விருதைப் பெற்றார்.
தொழில்
இவர் தமிழ்நாட்டின் கோயமுத்தூரிலுள்ள பட்சிராஜா ஸ்டுடியோவுக்கு அதன் உரிமையாளரான எஸ்.எம்.ஸ்ரீராமுலு நாயுடுவின் சகோதரியான தேவி என்பவரால் அழைத்து வரப்பட்டார். அவர், "வாழ்வில் திருநாள்" என்ற தமிழ்ப் படத்தில் இவரை நடிக்க வைத்தார். பின்னர், இவருக்கு தமிழ் திரைப்படங்களில் பல படங்களில் நடிக்க வாய்ப்பு கிடைத்தது. இதைக்கண்ட கன்னடத் திரைப்பட நடிகரும், தயாரிப்பாளருமான கொன்னப்பா பாகவதர் இவரை 1948ஆம் ஆண்டு பக்த கும்பரா எனற கன்னடத் திரைப்படத்தில் அறிமுகம் செய்தார்.
இறப்பு
இவர், 1990களில் இரண்டு திரைப்படங்ளில் மட்டுமே நடித்திருந்தார். கடைசியாக வெளியான இவரது திரைப்படம் சவிரா மெட்டிலு. புட்டண்ணா கனகலின் முடிக்கப்படாத இந்தப் படத்தை பின்னர் இயகுநர் கே.எஸ். எல். சுவாமி முடித்தார்.
இவர் தனது வாழ்க்கையின் கடைசி ஆண்டுகளை மைசூரில் உள்ள ஒரு முதியோர் இல்லமான ஸ்ரீ வாசவி சாந்திதாமாவில் கழித்தார். அக்டோபர் 29, 2006 அன்று அதிகாலையில் இவர் மாரடைப்பால் இறந்தார்.
வெளி இணைப்புகள்
பகுப்பு:கன்னட மக்கள் பகுப்பு:மைசூர் மாவட்ட நபர்கள் பகுப்பு:இந்திய நடிகைகள் பகுப்பு:தமிழ்த் திரைப்பட நடிகைகள் பகுப்பு:கன்னடத் திரைப்பட நடிகைகள் பகுப்பு:கர்நாடக நபர்கள் பகுப்பு:மைசூர் நபர்கள் பகுப்பு:20 ஆம் நூற்றாண்டின் இந்திய நடிகைகள் பகுப்பு:2006 இறப்புகள் பகுப்பு:1921 பிறப்புகள்
காரீ ஆண்டர்சன்
காரீ ஆண்டர்சன் (Carrie Anderson) ஓர் அமெரிக்கக் கோள் அறிவியலாளர் ஆவார். இவர் நாசாவின் கோடார்டு விண்வெளிப் பறப்பு மையத்தில் பணிபுரிகிறார்.
கோலி நடனம்
குறிப்பிடத்தக்க நிகழ்வுகள்
thumb| அமெரிக்க ஜனாதிபதி [[பராக் ஒபாமா தீபாவளியின் போது மாணவர்களுடன் கோலி நடனத்தை ரசித்தார் (மும்பை, 2010)]]
மேற்கோள்கள்
பகுப்பு:இந்திய நாட்டுப்புற நடனங்கள்
போஜ்புரி பாடகர்களின் பட்டியல்
இது குறிப்பிடத்தக்க போஜ்புரி பாடகர்களின் பட்டியலாகும். இந்த குரலிசை கலைஞர்கள் இந்தியா மற்றும் நேபாளத்தை பூர்விகமாக கொண்டவர்கள் ; சிலர் நெதர்லாந்து, வட அமெரிக்கா, தென் அமெரிக்கா மற்றும் ஆப்பிரிக்காவில் புலம்பெயர்ந்து வாழ்ந்து வருகிறார்கள்
பாடகர்களின் பட்டியல்
அல்கா யாக்னிக் அலோக் குமார் அர்ஜுன் சர்மா ஆஷா போசலே சந்தன் திவாரி தாமோதர ராவ் தினேஷ் லால் யாதவ் துரோபதி இந்து சோனாலி கல்பனா படோவரி கேசரி லால் யாதவ் கிஷோர் குமார் குமார் சானு லதா மங்கேஷ்கர் மாலினி அவஸ்தி மனோஜ் திவாரி முகமது ரஃபி மிகா சிங் பவன் சிங் ராஜ் மோகன் ராம்தேவ் சைட்டோ ரித்தேஷ் பாண்டே சாமுவேல் சிங் சாரதா சின்ஹா ஸ்ரேயா கோஷல் சோனு நிகம் உதித் நாராயண் ராம்தேவ் சைட்டோ அலோக் குமார் ராஜ் மோகன் ரித்தேஷ் பாண்டே கல்பனா படோவரி பிரியங்கா சிங் பூர்ணிமா தாமோதர ராவ் மோகன் ரத்தோட் இந்து சோனாலி பவன் சிங் சாமுவேல் சிங் சந்தன் திவாரி மனோஜ் திவாரி தினேஷ் லால் யாதவ் கேசரி லால் யாதவ் சமர் சிங் நீல்கமல் சிங்
குறிப்புகள்
பகுப்பு:பாடலாசிரியர்கள்
நீதி இலக்கியம்
பதினெண்கீழ்கணக்கு நூல்கள் என்று தொகுக்கப்பட்டுள்ளவையே நீதி இலக்கிய நூல்கள் என்று கருதப்படுகிறது. திருக்குறள், நாலடியார், நான்மணிக்கடிகை முதலியவை இத்தொகுப்பில் அடங்கும்.
மேற்கோள்கள்
பகுப்பு:தமிழ் இலக்கியம் பகுப்பு:சங்க இலக்கியம்
கிருஷ்ணராஜநகரா
மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 23 வார்டுகக்ளும்,  8,643 குடியிருப்புகளும் கொண்ட கிருஷ்ணராஜநகரம்  நகராட்சியின் மொத்த மக்கள் தொகை 35,805 ஆகும். மக்கள் தொகையில் ஆண்கள் 17,900 மற்றும்  பெண்கள் 17,905 ஆக உள்ளனர். பாலின விகிதம் 1000 ஆண்களுக்கு பெண்கள் 1000 வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 3542 ஆகும். சராசரி எழுத்தறிவு 86.74%  ஆகும். பட்டியல் மற்றும் பழங்குடிகள் முறையே மற்றும்  ஆகவுள்ளனர். இதன் மக்கள் தொகையில் இந்துக்கள் 82.65%, இசுலாமியர்கள் 16.44% மற்றும் பிற சமயத்தினர் 0.91% ஆக உள்ளனர்.
நூஷு எழுத்துமுறை
மொழி
நூஷு எழுத்துமுறையானது க்சியாங்னான் துஹுவா (湘南土話, 'Southern Hunanese Tuhua') என்ற சீன மொழியின் ஒரு வட்டாரவழக்கை எழுதப் பயன்படுகிறது. இந்தத் தனிவழக்கு ஹூனானின் வடக்கத்திய ஜியோங்யோங் மாவட்டத்தில் க்சியாவோ மற்றும் யோங்மிங் ஆற்றுப்பகுதிகளில் வசிக்கும் மக்களிடையே வழங்கிவருவதொன்று. ஹுனானின் பிற பகுதிகளில் புழங்கும் பிறிதொரு வட்டார வழக்கிலிருந்து கணிசமாக வேறுபடுவதால் இத் தனிவழக்கு அவர்களுக்குப் புரிபடாத ஒன்று. இதைப் பேசுபவர்களால் "தோங் மொழி" என்று அழைக்கப்படும் இம் மொழிவழக்கு முழுக்க முழுக்க நூஷு எழுத்துமுறை கொண்டே எழுதப்படுகிறது. பல்வேறு சீன மொழிகளின் கூறுகளைக் கொண்டிருப்பதால் க்சியாங்னான் துஹுவாவின் வகைப்பாடு குறித்து மாறுபட்ட கருத்துக்கள் நிலவுகின்றன. சில அறிஞர்கள் இதை க்சியாங் சீனம் அல்லது பிங்ஹுவாவின் கீழ் வகைப்படுத்த, வேறு சிலர் இதை ஒரு கலப்பு வழக்காகக் கருதுகிறார்கள். பெரும்பாலான உள்ளூர்வாசிகள் துஹுவாவோடு சேர்த்து தென்மேற்கு மாண்டரின் மொழியின் ஹூனான் வழக்கையும் அறிந்தவர்களாகவே இருக்கிறார்கள். இதை துஹுவா பேசப்படாத பிற பகுதிகளிலிருந்து வருபவர்களோடு தொர்புகொள்ளவும், வேறு சில முறைப்படுத்தப்பட்ட தறுவாய்களிலும் பயன்படுத்துகின்றனர். தென்மேற்கு மாண்டரினின் ஹூனான் வழக்கு எழுதப்படும்போது நூஷூ எழுத்துமுறை பயன்படுத்தப்பட மாட்டாது; தரப்படுத்தப்பட்ட சீன வரிவடிவமே பயன்படுத்தப்படும்.
ஜியாங்யோங் மாவட்டத்தில் ஹான் சீனர்களும், யாவோ மக்களும் கலந்தே வசிக்கின்றனர். நூஷு உள்ளூர் ஹான் சீன மொழியை எழுதவே பயன்படுத்தப்படுகிறதேயன்றி உள்ளூர் யாவோ மொழியை எழுதப் பயன்பட்டதற்கான எடுத்துக்காட்டுகள் இல்லை.
வரலாறு
பாலினப் பாகுபாடு மலிந்த மரபார்ந்த சீனச் சமூகத்தில் எழுத்தறிவு பெறும் வாய்ப்பு சிறுவர்களுக்கும், ஆண்களுக்கும் இருந்த அளவுக்கு சிறுமியர்க்கும், பெண்களுக்கும் இருக்கவில்லை. பெரும்பான்மையோர் - ஆண்களோ, பெண்களோ - எழுத்தறிவற்றவர்களாகவே இருந்தனர். என்றபோதும், சீனாவின் வரலாறு நெடுக எழுதவும், படிக்கவும் தெரிந்த மகளிர் எப்போதும் இருந்தே வந்திருக்கின்றனர். பின்னை ஏகாதிபத்திய காலத்தில் மேட்டுக்குடியினர் நடுவில் பெண்களின் கவிதைப் படைப்புகள் ஒரு குடும்பப் பெருமையாகவே ஆகிவிட்டிருந்தன. 20-ஆம் நூற்றாண்டின் முற்பகுதியில் ஏற்பட்ட சீர்திருத்தங்கள் கல்வியறிவைப் பிரபலமாக்கியதோடு, பண்டித இலக்கிய நடையிலான எழுத்துநடையை (wenyanwen) மாற்றி பேச்சை ஒத்த ஒன்றாக (baihuawen) நடைமுறைப்படுத்தின. இது ஆடவர், பெண்டிர் இருபாலர் மத்தியிலும் எழுத்தறிவை அதிகரித்தது. எப்போது, எப்படி நூஷு தோன்றியது என்பது தெரியாதபோதும், தரப்படுத்தப்பட்ட சீன எழுத்துமுறையின் அடிப்படையில் அமைந்திருப்பதால் ஹன்சி நிலைப்படுத்தப்படுவதற்கு (ஏறத்தாழ 900) முன்பு ஹன்சி-நூஷு தோன்றியிருக்கமுடியாது. நூஷுவில் காணப்படும் பல எளிமையாக்கங்கள் எளிய சீன வரிவடிவில் சொங் அரசமரபு மற்றும் யுவான் அரசமரபு (13-14 ஆம் நூற்றாண்டு) காலத்திலிருந்தே முறைசாராப் பயன்பாட்டில் இருந்துவந்தவையே. சிங் அரசமரபு (1644–1911) காலத்தின் பிற்பகுதியில் இது உச்சமடைந்திருக்கக் கூடும்.
ஜியாங்யோங் பண்பாட்டு அலுவலகத்தில் வேலைபார்த்த படித்த உள்ளூர்ப் பணியாளர் ஒருவர் (Zhou Shuoyi) பற்பல நூஷு பனுவல்களைச் சேகரித்து, படித்து, எளிய சீனத்துக்கு மொழிபெயர்த்திருந்தபோதும் 1983-இல் அறிக்கையொன்று நடுவண் அரசாங்கத்துக்கு சமர்ப்பிக்கப்படும்வரை அவரால் வெளியுலகின் கவனத்தை ஈர்க்கமுடியவில்லை.
20-ஆம் நூற்றாண்டின் பிற்பகுதியில் இளம்பெண்டிர் நூஷுவைக் கற்றுக்கொள்வதை நிறுத்தினர். ஹன்சி எழுத்தறிவு பெறுவதற்குக் கிடைத்த கூடுதலான வாய்ப்புகளே காரணம் என்பது ஒருவிதத்தில் உண்மையே என்றபோதும் அகன்ற தளத்தில் வலுவான சமூக, பொருளாதார, அரசியல் மாற்றங்களும் இதற்கு காரணமாகும். நூஷு அறிந்த வயதான மகளிரும் இறந்துபட இது புழக்கத்தில் இருந்து மறைந்தது. 1930-40களில் ஜப்பானியர் சீனாவில் ஊடுருவியபோதும், சீனாவின் "பண்பாட்டுப் புரட்சி"யின்போதும் (1966-76) மந்தணத் தகவல் பரிமாற்றத்துக்குப் பயன்படுத்தப்படக்கூடும் என்ற அச்சத்தில் நூஷு அடக்குமுறைக்குள்ளானது. 1990-களில் இந்த எழுத்துமுறையின் மூல எழுத்தாளர்கள் மறைந்தனர். 2004-இல் இருந்த ஒருவரும் இறந்தார். நூஷு கற்றுக்கொள்வது பெண்கள் மத்தியில் வழக்கொழிந்துவிட்டது. கடைசிக்காலத்தில் இருந்த சிலரிடம் கற்றுக்கொண்ட சில ஆய்வாளர்க்கு மட்டுமே இப்போது நூஷு எழுத்தறிவு உண்டு. இருந்தாலும் யாங் யூகிங் (Yang Yueqing) நூஷு பற்றி ஒரு ஆவணப்படம் எடுத்தபிறகு சீன மக்கள் குடியரசு அழிவின் விளிம்பில் இருக்கும் இவ்வெழுத்துமுறையைக் காக்கும் நடவடிக்கைகளைத் துவங்கியுள்ளதால் இளம்பெண்டிர் சிலர் கற்கத் தொடங்கியுள்ளனர்.
பண்புக்கூறுகள்
ஒவ்வொரு எழுத்தும் ஒரு சொல்லையோ அதன் பகுதியையோ குறிக்கும் சொல்லச்சுமுறையில் அமைந்த எளிய சீன வரிவடிவத்தைப் போலன்றி, நூஷு அசையெழுத்துமுறையில் அமைந்தது. தோராயமாக 600-700 எண்ணிக்கையிலான அதன் ஒவ்வொரு எழுத்தும் ஒரு அசையைக் குறிப்பது. இது துஹுவாவின் எல்லா அசைகளையும் குறிப்பதற்குத் தேவைப்படும் எண்ணிக்கையில் ஏறத்தாழ சரிபாதியே. தொனி சார்ந்த வேறுபாடுகளை பெருமளவுக்குப் புறக்கணிப்பதால் இது சாத்தியமாகிறது. இதன்பொருட்டு நூஷு எழுத்துமுறையானது "சீன வரிவடிவத்தில் செய்யப்பட்டதிலேயே மிகப்புரட்சிகரமானதும், முழுமையானதுமான எளிமையாக்கம்" என்று கருதப்படுகிறது. இந்த எழுத்துமுறையில் கரைகண்ட ஒரே ஆணாகக் கருதப்படும் சௌ ஷுவுவோயி (Zhou Shuoyi) 1800 எழுத்து வடிவங்கள், மாறுபாடுகளைப் பட்டியலிட்டு ஒரு அகராதியைத் தொகுத்தார்.
சில எழுத்துக்கள் பூத்தையல் வேலைப்பாடுகளுக்காக கணிசமாக மாறுபாடு அடைந்திருந்தாலும், நூஷு எழுத்துக்கள் பெயரிலிருந்து அறியலாகுவதுபோல கைஷு சீன எழுத்துக்களின் சாய்வெழுத்து வடிவங்களே. எழுத்துக்கீற்றுக்கள் புள்ளிகள், கிடைமட்டக்கோடுகள், சாய்வுக்கோடுகள், வளைகோடுகளாலானவை. சீன மரபையொட்டி நூஷு மேலிருந்து கீழாகவோ அல்லது படுக்கைவசத்தில் எழுதப்படும்போது இடமிருந்து வலமாகவோ எழுதப்படுகிறது. செந்தர சீனத்தைப் போலவே குத்துக்கோடுகள் நேர்குத்தாக இருக்க அவற்றைக் கடக்கும் கோடுகள் செங்குத்திலிருந்து கோணங்களில் அமைந்துள்ளன. ஆனால் சீனத்தைப் போலன்றி நூஷு எழுத்துக்கள் நூல் போன்ற மிக நுண்ணிய கோடுகளால் அமைந்திருப்பதை நல்ல கையெழுத்துத் திறமையாகக் கருதி மதிக்கின்றனர்.
நூஷுவில் ஏறத்தாழ பாதி எழுத்துக்கள் சொல்லச்சுமுறையில் பயன்படுத்தப்படும் சீன எழுத்துக்களின் மாறுபாடடைந்த வடிவங்கள் கிட்டத்தட்ட 100 வரையிலானவற்றில் முழு எழுத்தும் சிறு மாற்றத்தோடு - சட்டகத்தை சதுரத்திலிருந்து சாய்செவ்வகமாக மாற்றியோ, கண்ணாடி பிம்பமாகத் திருப்பியோ, கீற்றுக்களைக் குறைத்தோ - அப்படியே எடுத்தாளப்பட்டவை. மேலும் ஒரு 100 வரையிலானவற்றில் வரைகீற்றுக்கள் மாற்றமடைந்திருக்கும்போதும் எளிதில் இனங்காணக்கூடியவை (மேலே உள்ள நூ (nü) 'பெண்' என்பதைப்போல). இன்னுமொரு 200 எழுத்துக்கள் பெருமளவுக்கு மாற்றம் அடைந்தவையாக இருந்தாலும் அவற்றிலுள்ள சீன எழுத்துக்களின் தடயங்களை உற்றறியமுடியும்.
ஏனையவை ஒலிப்பு முறையிலானவை. அவை மேற்கூறியவாறு மாறுபாடடைந்த எழுத்துக்கள் அல்லது எழுத்துக்களிலிருந்து பிரித்தெடுக்கப்பட்ட பகுதிகள். இவை 130 ஒலிப்பு மதிப்புகளைக் குறிக்கப் பயன்படுத்தப்படுகின்றன. இவற்றுள் சில பிறவற்றின் மாற்றுவடிவங்கள் என்றபோதும் இவை ஒவ்வொன்றைக் கொண்டும் சராசரியாக பத்து ஒத்தொலிக்கும் (உச்சரிப்பு ஒன்றும்) சொற்களை உருவாக்க முடியும். ஒரு குறிப்பிட்ட ஒலிப்புக்காக எந்த எழுத்தைப் பயன்படுத்துவது என்பது குறித்து பெண்களிடையே வேறுபட்ட விருப்பத்தெரிவுகள் இருந்தன.
நூஷு படைப்புகள்
நூஷு படைப்புகளில் பெரும்பாலானவை மூன்றாம் நாள் மடல்கள் (third day missives). அவை லாவோதொங் எனப்படும் சூளுரை மேற்கொண்ட உடன்பிறவா சகோதரிகளாலும் "sworn sisters", அன்னையராலும் உருவாக்கப்பட்ட துணிமூடிய சிற்றேடுகள். தனது இணையான சூளுரைச் சகோதரிக்கோ, மகளுக்கோ திருமணத்தின்போது வழங்கப்பட்டவை. பாடல்கள் புனைந்து நூஷுவில் எழுதி இளம்பெண்ணின் மணம் முடிந்த மூன்றாம் நாளில் தரப்பட்டவை. இவ்வழியே அவர்கள் ஊர் விட்டேகிய மணப்பெண்ணின் மகிழ்ச்சிகரமான மணவாழ்வு குறித்த நம்பிக்கையையும், அவளைப் பிரிய நேர்ந்தமையின் துயரத்தையும் வெளிப்படுத்தினர்.
கவிதைகள், பாடல்களை உள்ளடக்கிய பிற நூஷு படைப்புகள் அன்றாடப் பயன்பாட்டுப் பொருட்கள், துணிமணிகளில் பூத்தையல் வேலைப்பாடாகவும், இடுப்புப்பட்டை, வார்களில் கைவேலைப்பாடாகவும் செய்யப்பட்டவை.
அண்மைக் காலங்களில்
இந்த எழுத்துமுறையில் தேர்ச்சி பெற்றிருந்த கடைசி நபரான, ஹுனான் மாநில ஜியாங்யோங் மாவட்டத்தைச் சேர்ந்த யாங் ஹுவான்யி, தமது 98-ஆம் அகவையில் செப்டம்பர் 20, 2004 அன்று இறந்தார்
இம்மொழியினரால் சுற்றுலாத் தளமாக மேம்படுத்தப்படுத்தத்தக்க இடங்களின் உள்கட்டமைப்பை ஏற்படுத்த அன்னிய நிதியை ஈர்க்க முடிந்திருக்கிறது. ஃபோர்டு அறக்கட்டளை நூஷு அருங்காட்சியகம் ஒன்றை அமைக்க $209,000 நல்கை ஒன்றை வழங்கியது. இருந்தாலும் அடுத்தடுத்த தலைமுறைகளுக்கு இவ்வெழுத்துமுறையைக் கடத்தும் கண்ணி அறுபட்டுள்ள நிலையில், சுற்றுலாத் தொழிலுக்காக இவ்வெழுத்துமுறையை சந்தைப்படுத்தும் முனைப்பில் இதன் பண்புக்கூறுகள் சிதைக்கப்படுகின்றனவோ என்ற அச்சம் எழுந்துள்ளது.
தான் துன் (Tan Dun)  என்ற சீனக்கலைஞர் ஹார்ப் என்ற யாழிசையையும், குழு இசையையும் (orchestra), 13 சின்னஞ்சிறுபடங்களையும் சேர்த்து  "நூ ஷு: பெண்களின் ரகசியப் பாடல்கள்" (Nu Shu: The Secret Songs of Women) என்ற ஒரு பல்லூடக சிம்ஃபொனியை உருவாக்கியுள்ளார். அவர் ஹூனான் மாநிலத்தில் 5 ஆண்டுகள் கள ஆய்வு மேற்கொண்டு பெண்கள் தகவல் பரிமாற்றத்துக்குப் பயன்படுத்தும் பல்வேறு பாடல்களை ஆவணப்படுத்தினார். இப்பாடல்கள் அவரது கூட்டு இன்னிசையின் (சிம்ஃபொனி) ஒரு மூன்றாம் பரிமாணமாக குழு இசையுடனும், ஹார்ப் தனியிசையுடனும் காட்டப்படுகின்றன.
லிசா சீ எழுதிய பனிமலரும் ரகசிய விசிறியும் Snow Flower and the Secret Fan நாவலில் 19-ஆம் நூற்றாண்டு பெண்களிடையே நூஷூ பயன்பட்டதை விவரிக்கிறார். இந்நாவல் 2011-இல் திரைப்படமாக எடுக்கப்பட்டது.
நூஷு எழுத்துமுறையை ஒருங்குறி முறையில் வரவிருக்கும் பதிப்புகளில் குறிமுறையேற்றம் செய்ய ஒப்புக்கொள்ளப்பட்டுள்ளது. இதுகுறித்த பல்வேறு முன்மொழிவுகள் செய்யப்பட்டுள்ளன
குல்தீப் யாதவ்
குல்தீப் யாதவ் (Kuldeep Yadav) என்பவர் இந்திய ஆடவர் துடுப்பாட்ட அணியைச் சார்ந்தவர். இவர் இடது கை சுழற்பந்து வீச்சாளர். இவர் உத்தரப்பிரேதச மாநிலத்தைச் சார்ந்தவர். இவர் 19-வயதினருக்கான உலகக்கோப்பையில் 2014-ஆம் ஆண்டு விளையாடியுள்ளார். இவர் ஐபிஎல் தொடரில் 2012-ஆம் ஆண்டு மும்பை இந்தியன்ஸ் அணிக்கும் 2014-ஆம் ஆண்டு கொல்கத்தா அணிக்கும் விளையாடியுள்ளார். சர்வதேச ஒரு நாள் போட்டிகளைப் பொறுத்தவரை மேற்கிந்தியத் தீவுகள் அணிக்கு எதிராக தனது முதல் ஆட்டத்தைத் தொடங்கினார். இவரது தேர்வு துடுப்பாட்ட அறிமுக ஆட்டம் ஆஸ்திரேலிய அணிக்கு எதிராக 2017ஆம் ஆண்டில் தொடங்கியது.
சர்வதேசப் போட்டிகள்
2017 ஆம் ஆண்டில் இந்திய துடுப்பாட்ட அணி சார்பாக ஹேட்ரிக் இலக்கினை வீழ்த்திய மூன்றாது நபர் எனும் சாதனை படைத்தார். இவர் சேத்தன் சர்மா மற்றும் கபில்தேவ் ஆகியோருக்குப் பிரகு இந்தச் சாதனையினைப் புரிந்தார். 2017 ஆம் ஆண்டில் ஆத்திரேலியத் துடுப்பாட்ட அணி இந்தியாவில் சுற்றுப் பயணம் செய்து விளையாடியது. 2017 ஆம் ஆண்டில் செப்டம்பர் 21 ஆம் நாள் கொல்கத்தா ஈடன் கார்டன் மைதானத்தில் நடைபெற்ற ஒருநாள் பன்னாட்டுத் துடுப்பாட்டப் போட்டியில் ஆத்திரேலிய அணிக்கு எதிராக இவர் இந்தச் சாதனையினைப் புரிந்தார்.
2014 ஆம் ஆண்டில் மேற்கிந்தியத் தீவுகள் துடுப்பாட்ட அணிக்கு எதிரான தொடரில் இவருக்கு அணியில் இடம் கிடைத்தது. ஆனால், விளையாடும் அணியில் வாய்ப்பு வழங்கப்படவில்லை. பெப்ரவரி 2017 இல் வங்காளதேசத் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் இவர் அணியில் சேர்க்கப்பட்டார். ஆனால், அதிலும் விளையாட வாய்ப்பு கிடைக்கவில்லை. 2017 ஆம் ஆண்டு மார்ச் 15 ஆம் நாள் தர்மசாலா அரங்கத்தில் ஆத்திரேலியத் துடுப்பாட்ட அணிக்கு எதிரான தேர்வு போட்டியில் இவர் அறிமுகமானார். அதன் முதல் ஆட்டப் பகுதியில் இவர் நான்கு இலக்குகளைக் கைப்பற்றினார். இந்தியத் தேர்வுத் துடுப்பாட்ட அணியில் விளையாடும் முதல் இடது கை சுழற்பந்துவீச்சாளர் இவர் ஆவார். தனது முதல் போட்டியிலேயே நான்கு இலக்குகளைக் கைப்பற்றினார். தனது அறிமுகப் போட்டியில் நான்கு இலக்குகளை வீழ்த்திய மூன்றாவது வீரர் எனும் சாதனை படைத்தார்.
2017 ஆம் ஆண்டில் இந்தியத் துடுப்பாட்ட அணி மேற்கிந்தியத் தீவுகளில் சுற்றுப் பயணம் செய்து விளையாடியது. 2017 ஆம் ஆண்டு சூன் 23 ஆம் நாள் தனது முதல் ஒருநாள் போட்டியினை மேற்கிந்தியத் தீவுகள் அணிக்கு எதிராக விளையாடினார். இந்திய அணி மட்டையாடிய போது மழை குறுக்கிட்டதானல் ஆட்டம் தடையானது. அதனால் பந்து வீசும் வாய்ப்பு கிடைக்கவில்லை. அடுத்த போட்டியில் இவர் மூன்று இலக்குகளைக் கைப்பற்றினார். அதே ஆண்டில் சூலை 9 இல் நடைபெற்ற பன்னாட்டு இருபது20 போட்டியில் அதே அணிக்கு எதிராக அறிமுகமானார்.
2018 ஆம் ஆண்டில் பன்னாட்டு இருபது20 போட்டியில் ஐந்து இலக்குகளைக் கைப்பற்றினார். இதன்மூலம் ப/ இ20 போட்டியில் ஐந்து இலக்குகளை வீழ்த்திய முதல் இடது சுழற்பந்து வீச்சாளர் என்ற சாதனையைப் படைத்தார். இங்கிலாந்துக்கு எதிரான போட்டியில் இவர் இந்தச் சாதனையினைப் படைத்தார். மேலும் புவனேசுவர் குமார் மற்றும் யுவேந்திர சகல் ஆகியோருக்கு அடுத்தபடியாக இந்தச் சாதனை புரிந்த மூன்றாவது இந்தியர் ஆவார்.
2018 ஆம் ஆண்டு சூலை 12 ஆம் நாளில் இங்கிலாந்துத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் தனது முதல் ஐந்து இலக்குகளைக் கைப்பற்றினார். இதன்மூலம் ஒருநாள் போட்டியில் சிறந்த பந்துவீச்சினைப் பதிவு செய்த முதல் இடது கை சுழற்பந்து வீச்சாளர் எனும் சாதனை படைத்தார். அந்தப் போட்டியில் 25 ஓட்டங்களை விட்டுக் கொடுத்து ஆறு இலக்குகளைக் கைப்பற்றினார். மேலும், இங்கிலாந்து அணிக்கு எதிராக சகித் அப்ரிதியின் சாதனையினைத் தகர்த்தார்.
சான்றுகள்
பகுப்பு:1994 பிறப்புகள் பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள் பகுப்பு:இந்தியத் துடுப்பாட்டக்காரர்கள் பகுப்பு:வாழும் நபர்கள் பகுப்பு:உத்தரப் பிரதேச நபர்கள்
தியா ( 2020 கன்னடத் திரைப்படம்)
தியா (கன்னடம்: ದಿಯಾ) என்பது 2020 ஆம் ஆண்டு வெளியான கன்னட மொழி காதல் திரைப்படமாகும். 7 பிப்ரவரி 2020 இல் வெளியான இத்திரைப்படம் பெரும்பாலும் நேர்மறையான விமர்சனங்கள் பெற்றதோடு தென்னிந்தியா முழுவதும் பிரபலமானது.
கதை
மிகுதியாகப் பேசாத உயிரித்தொழில்நுட்பம் பயிலும் மாணவி தியா ஸ்வரூப், அதே படிப்பில் மூத்த ஆண்டில் பயிலும் ரோஹித் மீது மையல் கொள்கிறாள். சூழ்நிலையால் ரோஹித் கல்லூரி விட்டு நீங்க, மூன்று ஆண்டுகள் கழித்து ரோஹித்தை திவ்யா தான் வாழும் அடுக்குமாடிக் குடியிருப்பின் எதிர்வீட்டில் காண்கிறாள்.
ரோஹித்தும் தான் அவளைக் காதலித்ததாக ஒப்புக்கொள்ள, இருவரும் தத்தம் வீட்டில் பேசி திருமணம் செய்து கொள்ள இருக்கின்றனர். ஆனால் ஒருநாள் அவர்கள் வெளியே செல்லும் போது வண்டி விபத்தில் சிக்கி ரோஹித் இறந்துவிடுகிறான். மனமுடைந்து போன தியா தற்கொலை செய்ய முயற்சிக்கும் போது அவளை தடுத்து நிறுத்துகிறான் ஆதி.
ஆதியின் உதவியுடன் ஒரு புது வாழ்க்கையை தொடங்கவிருக்கும் தியா அவனுடன் காதல் வயப்படும் வேளையில் ரோஹித் உயிருடன் இருப்பதை தெரிந்து கொள்கிறாள். மீண்டுவந்த ரோஹித் நின்றுபோன திருமண ஏற்பாடுகளை மீண்டும் தொடங்கி வைக்க, முக்கோணக் காதலில் சிக்கித் தவிக்கும் தியாவின் நிலை என்ன என்பதே கதை.
இசை
இத்திரைப்படத்தில் பாடல்கள் இடம்பெறவில்லை எனினும் மறுவெளியீட்டின் போது புதிய பாடல்கள் இருக்கலாம் என்று எதிர்பார்க்கப்படுகிறது. இந்தத் திரைப்படத்திற்கு இசையமைத்தவர் பி.லோக்நாத்.
வெளியீடு
6-5=2 என்கிற கன்னட பேய் படத்திற்கு பிறகு கே.எஸ்.அசோக் இயக்கிய இரண்டாவது திரைப்படம் தியா. இந்தத் திரைப்படம் பெங்களூரு, கார்வார், மும்பை உள்ளிட்ட இடங்களில் படமாக்கப்பட்டு 7 பிப்ரவரி 2020 அன்று கர்நாடகா முழுவதும் வெளியானது.
கொரோனா ஊரடங்கால் நின்றுபோன திரை ஓட்டம், அந்த கால கட்டம் முடிந்ததும் புதிய முடிவோடும் பாடல்களோடும் மறுவெளியீட்டிற்காக காத்திருக்கிறது தியா. ப்ருத்வி அம்பர் தன் கதாபாத்திரத்தை மீள்நடிக்க இந்தியிலும் தெலுங்கிலும் தியா மறு உருவாக்கம் செய்யப்பட்டு வருகிறது.
மார்ச் 8 2020 அன்று இத்திரைப்படம் மேலதிக ஊடக சேவைத் தளம், செயலி மற்றும் மென்பொருளான அமேசான் ப்ரைம் வீடியோவில் வெளியானது. தொலைக்காட்சி உரிமைகள் ஃஜீ கன்னடா என்கிற அலைவரிசை வசம் உள்ளது.
விமர்சனம்
தியா திரைப்படத்திற்கு பெரும்பாலும் நேர்மறையான விமர்சனங்கள் கிடைத்தன.
மேற்கோள்கள்
பகுப்பு:2020 கன்னடத் திரைப்படங்கள் பகுப்பு:காதல் திரைப்படங்கள்
2019 ஐதராபாத் குழு பாலியல் வல்லுறவுக் கொலை
நவம்பர் 2019 இல், ஐதராபாத் அருகே உள்ள சம்சாபாத்தில் 26 வயதான கால்நடை மருத்துவர் குழு பாலியல் வல்லுறவு செய்யப்பட்டு கொலை செய்யப்பட்டது இந்தியா முழுவதும் பரவலான கவனத்தி ஈர்த்தது. அவர் கொலை செய்யப்பட்ட மறுநாளான 28 நவம்பர் 2019 அன்று அவரது உடல் சாட் நகரில் கண்டுபிடிக்கப்பட்டது.சைபராபாத் பெருநகர காவல்துறையின் அறிவிக்கையின் படி, இதில் நான்கு பேர் சந்தேகத்தின் அடிப்படையில் கைது செய்யப்பட்டனர். அவர்கள் மருத்துவரை பாலியல் வல்லுறவு செய்து கொன்றதாக ஒப்புக்கொண்டார்.
தெலுங்கானா காவல் துறை பாதிக்கப்பட்ட பெண் தனது குதியுந்தினை சுங்கச்சாவடி அருகே நிறுத்தியது, அங்கிருந்த இரண்டு சுமையுந்து ஓட்டுநர்கள் மற்றும் அவர்களின் உதவியாளர்களின் கவனத்தை ஈர்த்துள்ளது. காவல்துறையினரின் கூற்றுப்படி, அவர்கள் அந்தப் பெண்ணின் வாகனத்தின் வட்டையினை பழுது செய்ததாகவும், பின்னர் அவருக்கு உதவுவது போல் நடித்து, அருகிலுள்ள புதர்களுக்குள் தள்ளி, பாலியல் வல்லுறவில் ஈடுபட்டு மூச்சுத் திணறச் செய்து அவரை கொலை செய்ததாகவும் கூறினர். பின்னர், அவரது பிணத்தை சுமையுந்திவில் ஏற்றிச் சென்று சாலை ஓரம் வீசியாதாகவும் காவல் துறையினரின் அறிக்கையில் தெரிய வந்தது.
மூடிய-மின்சுற்று தொலைக்காட்சியின் மூலமும், பாதிக்கப்பட்டவரின் அலைபேசி மூலமும் சேகரிக்கப்பட்ட ஆதாரங்களின் அடிப்படையில் காவல் துறையினர் நான்கு பேரை கைது செய்தனர். குற்றவாளிகள் சேர்லப்பள்ளி மத்திய சிறையில் பதினான்கு நாட்கள் நீதிமன்ற காவலில் வைக்கப்பட்டனர். தெலுங்கானா முதல்வர், விரைவு நீதிமன்றம் அமைத்து குற்றம் சாட்டப்பட்டட்வர்களை விசாரிக்க வேண்டும் என உத்தரவு பிறப்பித்தார்.இந்தப் பாலியல் வல்லுறவானது நாட்டின் பல பகுதிகளில் பெரும் கோபத்தை ஏற்படுத்தியது. வல்லுறவு மற்றும் வல்லுறவில் ஈடுபடும் நபர்களுக்கு எதிராக கடுமையான சட்டங்களை இயற்றக் கோரி போராட்டங்கள் மற்றும் பொது ஆர்ப்பாட்டங்கள் நாடு முழுவதும் ஏற்பாடு செய்யப்பட்டன. உள்துறை அமைச்சர் தெலுங்கானா காவல்துறையினரின் நடவடிக்கையினை விமர்சித்தார் மற்றும் விரைவு நீதிமன்றங்கள் மூலம் விரைவாக தண்டிக்கப்படுவதற்கான சட்டங்களை அறிமுகப்படுத்துவதற்காக இந்திய தண்டனைச் சட்டம் மற்றும் குற்றவியல் நடைமுறைச் சட்டத்தில் திருத்தம் செய்ய அரசாங்கம் விரும்புவதாகக் கூறினார்.
நான்கு குற்றவாளிகளும் 6 டிசம்பர் 2019 அன்று, பெங்களூரு ஐதராபாத் தேசிய நெடுஞ்சாலையில் அவர்கள் காவல் துறையினரின் கண்காணிப்பில் இருந்தபோது ஒரு பாலத்தின் கீழ் கொல்லப்பட்டனர். காவல்துறையினரின் கூற்றுப்படி, குற்றம் நடந்த இடத்தை புனரமைப்பதற்காக சந்தேக நபர்கள் அந்த இடத்திற்கு அழைத்துச் செல்லப்பட்டனர், அவர்களில் இருவர் துப்பாக்கிகளைப் பறித்து காவல் துறையினரைத் தாக்கியதாகக் கூறப்படுகிறது. அதைத் தொடர்ந்து நடந்த துப்பாக்கிச் சூட்டில், நான்கு சந்தேக நபர்களும் சுட்டுக் கொல்லப்பட்டனர். சிலர் இதனை சட்டத்துக்குப் புறம்பான கொலைகள் செய்ததாக குற்றம் சாட்டினர், ஆயிரக்கணக்கான மக்கள் அந்தக் குற்றவாளிகளின் மரணத்தை கொண்டாடினர்.
சட்டத்திற்குப் புறமாக கொலை செய்யப்பட்ட நான்கு குற்றவாளிகளின் முதல் பிரேத பரிசோதனை அதே நாளில் மகாபுப் நகரில் உள்ள ஒரு அரசு மருத்துவமனையில் நடத்தப்பட்டது, பின்னர் உடல்கள் காந்தி மருத்துவமனைக்கு கொண்டு செல்லப்பட்டன. தெலுங்கானா உயர் நீதிமன்றம் டிசம்பர் 21 அன்று நான்கு குற்றவாளிகளின் மறு பிரேத பரிசோதனைக்கு உத்தரவிட்டது. இரண்டாவது பிரேத பரிசோதனை ஐதராபாத்தில் உள்ள ஒரு மருத்துவமனையில் டெல்லி அனைத்திந்திய மருத்துவ அறிவியல் கழக தடயவியல் நிபுணர்கள் குழுவால் செய்யப்பட்டது. மறு பிரேத பரிசோதனைக்குப் பிறகு, உரிய அடையாளம் காணப்பட்ட பிறகு உடல்கள் அவர்களது உறவினர்களிடம் ஒப்படைக்கப்பட்டது.
சான்றுகள்
பகுப்பு:இந்தியாவில் பெண்களுக்கெதிரான வன்முறைகள்
நீலகிரி விரைவுத் தொடருந்து
நீலகிரி விரைவுத் தொடருந்து (Nilgiri Express நீல மலை எக்ஸ்பிரஸ் அல்லது நீலகிரி எக்ஸ்பிரஸ்) மத்திய சென்னை மற்றும் மேட்டுப்பாளையம் (கோயம்புத்தூர்) இடையே இயங்கும் விரைவுத் தொடருந்து ஆகும். இது இந்திய இரயில்வே மூலம் இயக்கப்படுகிறது.
அறிமுகம்
நீலகிரி மலையின் காரணமாக இந்தத் தொடர் வண்டி இப்பெயர் பெற்றது.இந்த மலைத்தொடர் வண்டியை, முக்கியமாக ஊட்டி, குன்னூர் மற்றும் கோத்தகிரி மற்றும் மேட்டுப்பாளையம் ஆகிய இடங்களுக்கு பயணிக்க முதன்மை நோக்கமாக திட்டமிடப்பட்டுள்ளது. நீலகிரி மலை தொடர்வண்டிப் போக்குவரத்து மூலம் இது நீலகிரி பயணிகள் வண்டிக்கு இணைக்கப்படுகிறது. இதன் மூலம் பயணிகள் உதகமண்டலம் செல்ல இயலும்.
1997-98 வரை உள்ள பெட்டிகள்
இந்த தொடருந்துக்கு 1997-98ஆம் ஆண்டு வரையில் இரண்டிலும் வெள்ளைக் கோடுகளுடன் ஜன்னல்களுக்கு மேலேயும், கீழேயும் அடர்ந்த நீல வண்ணப் பெட்டிகளை  கொண்டிருந்தது. அந்த சமயத்தில் மற்ற வண்டிகள் அரக்கு வண்ணத்தினைக் கொண்டிருந்தது.
வண்டி எண்
இரு திசைகளிலும் தினசரி இரவில் இயக்கப்படுகிறது. சென்னையில் இருந்து மேட்டுப்பாளையம் வரை 12671 தொடருந்தும் மேட்டுப்பாளையத்திலிருந்து சென்னை வரை 12672 தொடருந்தும் இயக்கப்படுகின்றன.
முன்பதிவு ஒதுக்கீடு
நீலகிரி மாவட்ட மக்களை முதன்மைப் பயணிகளாகக் கொண்டு இந்த வண்டி இயக்கப்பட்டாலும் அந்த மாவட்டத்திற்கு இந்த வண்டி செல்லவில்லை.. ஊட்டி, குன்னூர், வெலிங்டன், அருவன்காடு, கெட்டி, கோத்தகிரி மற்றும் கூடலூர் ஆகிய இடங்களில் முன்பதிவு செய்ய அலுவலகங்கள் உள்ளன. இதில் கோத்தகிரி மற்றும் கூடலூர் ஆகிய வழித்டஹ்டங்கள் வழியாக இந்த வண்டி செல்லாது.
தொடரி இயங்கி இணைப்புகள்
சென்னை ஈரோடு-கோயம்புத்தூர் சந்திப்பிலிருந்து ஈரோடு / ராயபுரம் டபிள்யூஏபி 4 அல்லது ராயபுரம் வெய்ப் 7 எலக்ட்ரானிக் என்ஜினினால் இந்த ரயில் இயக்கப்படுகிறது. கோயம்புத்தூரில், ஒரு இடம் மாறுகிறது. 38 கி.மீ நீளம் கொண்ட கோயம்புத்தூர்-மேட்டுப்பாளையம் நீட்டிக்கப்பட்டது சமீபத்தில் மின்சாரமயமாக்கப்பட்டது, அதே வேகத்தை இரண்டாகப் பிரித்து இந்த ரயில்களில் ரயில் இழுக்க பயன்படுத்தப்படுகிறது.
இந்த வண்டி ஈரோடு சந்திப்ப அல்லது அரக்கோணம் சந்திப்பு ,ராயபுரம் மின்சார பொறி மூலம் மத்திய சென்னையிலிருந்து மேட்டுப்பாளையம் ( MTP ) வரை இழுத்துச் செல்லப்பட்டு கோயம்புத்தூர் சந்திப்பில் தொடர் வண்டி இயக்கி மூலம் மீண்டும் இந்தப் பயணம் திரும்புகிறது.கோயம்புத்தூர்-மேட்டுப்பாளையம் பாதை 2007 இல் மின்மயமாக்கப்பட்டது, தொடர் வண்டி இயக்கி மூலம் இந்த வண்டி இரு திசைகளிலும் இழுத்துச் செல்லப் பயன்படுத்தப்படுகிறது.
வெளி இணைப்புகள்
பகுப்பு:தமிழகத்தில் தொடருந்து போக்குவரத்து பகுப்பு:சென்னை போக்குவரத்து பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பாட்ரிசியா முகிம்
பாட்ரிசியா முகிம் (Patricia Mukhim) இந்திய நாட்டைச் சேர்ந்த சமூக ஆர்வலர், எழுத்தாளர், பத்திரிகையாளர்  மற்றும் சில்லாங் டைம்சு பத்திரிக்கையின் ஆசிரியர் ஆவார். சமூக செயல்பாட்டிற்கு பெயர் பெற்றவர் ஆவார். சமேலி தேவி செயின் விருது, ஒன் இந்தியா விருது, இந்திய வர்த்தக மற்றும் தொழில்துறை கூட்டமைப்பு புலோ விருது, மனிதநேயத்தின் உபேந்திர நாத் பிரம்ம சிப்பாய் விருது, சிவ பிரசாத் பரூவா தேசிய விருது மற்றும் வடகிழக்கு பகுதியின் மேன்மை விருது போன்ற கௌரவங்களைப் பெற்றவர் ஆவார். 2000 ஆம் ஆண்டில், நான்காவது உயரிய இந்திய சிவிலியன் விருதான பத்மசிறீயுடன் இந்திய அரசாங்கத்தால் கௌரவிக்கப்பட்டார்.
சுயசரிதை
பாட்ரிசியா முகிம் வடகிழக்கு இந்திய மாநிலமான மேகாலயாவின் தலைநகரான சில்லாங்கில் பிறந்தார். இவள் இளமையாக இருந்தபோது இவளுடைய பெற்றோர் விவாகரத்து செய்ததாலும், அவளுடைய ஒற்றைத் தாயால் வளர்க்கப்பட்டதாலும் கடினமான குழந்தைப் பருவத்தைக் கொண்டிருந்தாள். தனது பள்ளி மற்றும் கல்லூரிக் கல்வியை சில்லாங்கில் முடித்தார். இளங்கலை மற்றும் இளங்கல்வியியல் பட்டப்படிப்பை முடித்தார். இவர் ஆசிரியராக தனது வாழ்க்கையைத் தொடங்கினார். ஆனால் 1987 ஆம் ஆண்டு ஒரு கட்டுரையாளராக பத்திரிகைத் துறைக்குத் திரும்பினார். மேலும் 2008 ஆம் ஆண்டு முதல், ஆங்கில மொழி நாளிதழான சில்லாங் டைம்சின் ஆசிரியராக உள்ளார். தி ச்டேட்சுமேன், தி டெலிகிராப்,  ஈசுடர்ன் பனோரமா மற்றும் வடகிழக்கு டைம்சு போன்ற பிற வெளியீடுகளுக்கும் இவர் கட்டுரைகளை வழங்குகிறார்.
மேகாலயாவில் தீவிரவாதத்திற்கு எதிரான போராட்டத்தில் ஈடுபட்டுள்ள சில்லாங், வீ கேர் என்ற அரசு சாரா அமைப்பின் நிறுவனர் பாட்ரிசியா முகிம் ஆவார். இவர் இந்திய அரசாங்கத்தின் தேசிய பாதுகாப்பு ஆலோசனைக் குழுவில் உறுப்பினராக இருந்தார். மேலும் இந்தியாவின் உள்துறை அமைச்சகத்தின் கீழ், மத நல்லிணக்கத்திற்கான தேசிய அறக்கட்டளையின் உறுப்பினராகவும் பணியாற்றினார். இவர் இந்திய மக்கள் தொடர்பியல் கழகத்தின் ஆளுநர்களின் முன்னாள் உறுப்பினர் ஆவார்.
முகிம் மேகாலயா, கிழக்கு காசி மலை மாவட்டம், முன்னாள் மாவட்ட நுகர்வோர் பாதுகாப்பு மன்றத்தில் உறுப்பினராக இருந்தார். தேசிய பாதுகாப்பு ஆலோசனை வாரியம் முன்னாள் உறுப்பினராகவும் இருந்தார்.
முகிம் மேகாலயாவின் சமூக-அரசியல் சூழலைப் பற்றிய பல கட்டுரைகளை எழுதியவர் ஆவார். 21 ஆம் நூற்றாண்டில் காசி தாய்வழி சமூகம் - சவால்கள் என்ற தலைப்பில் கெய்ட் காட்னர்-அபென்ட்ரோத் என்பவரால் திருமணத்தைப் பற்றிய ஒரு அத்தியாயத்தை இவர் அளித்துள்ளார். மேலும் வென் கென்சு கரோ  என்ற புத்தகத்தில் பணிபுரிந்து வருகிறார்.
இந்தியாவின் வடகிழக்கில் பாலினம் - சம உலகத்திற்கான காத்திருத்தல் என்ற] புத்தகத்தை எழுதியவர் ஆவார். சப்பான், தாய்லாந்து, கவாய், சுவிட்சர்லாந்து, ஐக்கிய இராச்சியம், அமெரிக்கா, கனடா போன்ற இடங்களில் நடந்த பல மாநாடுகள் மற்றும் கருத்தரங்குகளில் கலந்துகொண்டார். இவர் பல தொலைக்காட்சி மற்றும் வானொலி நிகழ்ச்சிகளிலும் தோன்றியுள்ளார்.
பாட்ரிசியா முகிம் விவாகரத்து பெற்றவர் ஆவார். இவருக்கு மூன்று குழந்தைகள் உள்ளனர். இவருடைய இரண்டு குழந்தைகள் முன்பே இறந்துவிட்டனர்.
விருதுகள் மற்றும் அங்கீகாரம்
பட்ரிசியா முகிம் 1996 ஆம் ஆண்டு புது தில்லி மீடியா பவுண்டேசனிடமிருந்து சமேலி தேவி செயின் விருதைப் பெற்றார். இந்திய வர்த்தக மற்றும் தொழில்துறை கூட்டமைப்பு 2008 ஆம் ஆண்டு பத்திரிக்கை துறையில் சிறந்து விளங்கியதற்காக இவருக்கு புலோ விருதை வழங்கியது. சில மாதங்களுக்குப் பிறகு, 2008 ஆம் ஆண்டு, இவர் மனிதநேயத்தின் உபேந்திர நாத் பிரம்ம வீரர் விருதைப் பெற்றார். 2009 ஆம் ஆண்டு, சிவ பிரசாத் பரூவா தேசிய விருதைப் பெற்றார். ஒரு வருடம் கழித்து, இந்திய அரசு பத்மசிறீ விருதுக்கான குடியரசு தின மரியாதை பட்டியலில் இவர் பெயரை சேர்த்தது. 2011 ஆம் ஆண்டு, இவர் வடகிழக்கு சிறப்பு விருதுக்கு தேர்ந்தெடுக்கப்பட்டார். 2014 ஆம் ஆண்டு ஒன் இந்தியா விருதைப் பெற்றார். 1995 ஆம் ஆண்டில், சிறந்த பெண் ஊடகவியலாளர்களுக்கான சமேலி தேவி செயின் விருது இவருக்கு வழங்கப்பட்டது.
மேற்கோள்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள் பகுப்பு:பத்மசிறீ விருது பெற்ற சமூகப்பணியாளர்கள் பகுப்பு:வாழும் நபர்கள் பகுப்பு:இந்தியப் பெண் ஊடகவியலாளர்கள்
கீழையூர் லெஷ்மி நாராயண பெருமாள் கோயில்
கீழையூர் லெஷ்மி நாராயண பெருமாள் கோயில் தமிழ்நாட்டில் நாகபட்டினம் மாவட்டம், கீழையூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் நாராயணபெருமாள், லெட்சுமி சன்னதிகளும், ஆஞ்சநேயர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:நாகபட்டினம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தர்சனா ராஜேந்திரன்
தர்சனா ராஜேந்திரன் (Darshana Rajendran) ஓர் திரைப்பட நடிகை மற்றும் பாடகி ஆவார். இவர் மலையாளம் மற்றும் தமிழ் திரையுலகில் இயங்கி வருகிறார். இவர் தனது நடிப்பு வாழ்க்கையை 2014 ஆம் ஆண்டு மலையாளத் திரைப்படமான ஜான் பால் வாத்தில் துறக்குன்னு என்ற திரைப்படத்தின் மூலம் தொடங்கினார்.
திரைத்துறை
ஆஷிக் அபு இயக்கிய மாயநதி படத்தில் நடித்தார். மேலும் ஆஷிக் அபு இயக்கிய வைரஸ் (2019), ஜிஸ் ஜாய் இயக்கிய விஜய் சூப்பரும் பௌர்ணமியும் (2019), அஞ்சலி மேனன் இயக்கிய கூடே மற்றும் ராஜீவ் ரவி இயக்கிய துறைமுகம் ஆகிய திரைப்படங்களிலும் நடித்துள்ளார். தமிழில் கவண் (2017) மற்றும் இரும்புத்திரை (2018) போன்ற படங்களிலும் தர்சனா குணச்சித்திர வேடங்களில் நடித்துள்ளார்.
கல்வி
தர்சனா தனது பள்ளிப்படிப்பை சவூதி அரேபியாவின் ரியாத்தில் உள்ள சர்வதேச இந்தியப் பள்ளியிலும், எர்ணாகுளத்தில் உள்ள கிரிகோரியன் பப்ளிக் பள்ளியிலும் முடித்தார். பள்ளிப் படிப்பிற்குப் பிறகு, டெல்லியில் உள்ள லேடி ஸ்ரீ ராம் கல்லூரியில் கணிதத்தில் பட்டம் பெற்றார். பின்னர் லண்டன் பல்கலைக்கழகத்தின் சிட்டி கல்லூரியில் நிதிப் பொருளாதாரத்தில் முதுகலைப் பட்டம் பெற்றார்.
பின்னர் சென்னையில் உள்ள நிதி மேலாண்மை மற்றும் ஆராய்ச்சி நிறுவனத்தில் குறும்பொருளியல் துறையில் பணியாற்றினார். இந்த காலகட்டத்தில், இவர் நாடகத்தில் மிகுந்த ஆர்வத்தை வளர்த்துக் கொண்டார். மற்றும் பல ஆங்கில நாடகங்களில் நடித்தார்.
சான்றுகள்
பகுப்பு:தமிழ்த் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:வாழும் நபர்கள் பகுப்பு:1988 பிறப்புகள் பகுப்பு:மலையாளத் திரைப்பட நடிகைகள்
விமல் திசநாயக்க
விமல் திசநாயக்க இலங்கையைச் சேர்ந்த பேராசிரியர். சிங்களத்தில் கவிதைகள் எழுதுகிறார். காலந்தவறிய மழை (அகல் வஸ்ஸ), ஒலிகளும் எதிரொலிகளும் (றவ் பிலிறவ்) முதலிய கவிதைத் தொகுப்புகள் வெளிவந்துள்ளன. சிங்கள இலக்கியம் பற்றிய விமர்சனக் கட்டுரைகளையும் எழுதியுள்ளார். ஹவாயிலுள்ள 'கலாசாரத்திற்கும் தொடர்பாடலிற்குமான நிறுவனத்தில்' துணைப் பணிப்பாளராகப் பணியாற்றியுள்ளார்.
பகுப்பு:சிங்கள எழுத்தாளர்கள்
செலீனிக் அமிலம்
செலீனிக் அமிலம் (Selenic acid ) என்பது H2SeO4 என்ற மூலக்கூறு வாய்ப்பாடு கொண்ட ஒரு கனிம வேதியியல் சேர்மமாகும். செலீனியத்தின் ஆக்சோ அமிலச் சேர்மமான இதன் மூலக்கூறு அமைப்பு  சரியாக (HO)2SeO2.என்ற அமைப்பில் காணப்படுகிறது. நிறமற்று இருக்கும் இச்சேர்மம் சில பயன்களைக் கொண்டிருந்தாலும் இதனுடைய சோடியம் செலீனேட்டு கண்ணாடி உற்பத்தி மற்றும் விலங்கின உணவாகவும் பயன்படுகிறது.
கட்டமைப்பும் பிணைப்பும்
வலுவளவு ஓட்டு இலத்திரன் சோடிகளின் தள்ளுகைக் கொள்கையின் படி செலீனிக் அமில மூலக்கூறானது நான்முக வடிவத்தில் பிணந்துள்ளது. Se–O பிணைப்பு 161 பை.மீ பிணைப்பு நீளம் கொண்டுள்ளது. திண்மநிலை செலீனிக் அமிலம் செஞ்சாய்சதுரப் படிகங்களாகக் காணப்படுகிறது.
தயாரிப்பு
செலீனியம் சேர்மங்களை தாழ் ஆக்சிசனேற்ற நிலைகளில் ஆக்சிசனேற்றம் செய்து செலீனிக் அமிலம் தயாரிக்கப்படுகிறது. செலீனியம் ஈராக்சைடுடன் ஐதரசன் பெராக்சைடு சேர்த்து ஆக்சிசனேற்ற வினைக்கு உட்படுத்தி செலீனிக் அமிலத்தினைத் தயாரிக்கும் முறை இதற்கு ஒரு எடுத்துக்காட்டாகும்.
கந்தகமூவாக்சைடை நீரேற்றம் செய்து கந்தக அமிலம் தயாரிப்பது போல் செலீனியம் மூவாக்சைடை நீரேற்றம் செய்து செலீனிக் அமிலம் நடைமுறையில் தயாரிக்கப்படுவதில்லை. இதற்குப் பதிலாக செலீனசமிலத்துடன் (H2SeO3) ஆலசன்களான குளோரின் அல்லது புரோமின் சேர்த்து அல்லது பெர்மாங்கனேட்டு சேர்த்து ஆக்சிசனேற்றம் செய்து செலீனிக் அமிலத்தைத் தயாரிக்கிறார்கள். குளோரின் அல்லது புரோமினை ஆக்சிசனேற்றும் செயலியாக பயன்படுத்தும்போது ஐதரோ குளோரிக் அமிலம் அல்லது ஐதரோ புரோமிக் அமிலம் உடன் விளை பொருளாக விளைகிறது. இவை செலீனிக் அமிலத்தை செலினசமிலமாக குறைக்கும் என்பதால் இவற்றை கரைசலில் இருந்து நீக்க வேண்டியது அவசியமாகிறது.
நீர் விரவலில் உள்ள தனிம நிலை செலீனியத்தை குளோரின் பயன்படுத்தி ஆக்சிசனேற்றம் செய்தும் வேறுமுறையில் செலீனிக் அமிலம் தயாரிக்கலாம்:
வினைகள்
கந்தக அமிலத்தைக் காட்டிலும் செலீனிக் அமிலம் ஒரு வலிமையான ஆக்சிசனேற்றியாகத் திகழ்கிறது .அடர்த்தியான லகரைசல்கள் பாகுத்தன்மையுடன் காணப்படுகின்றன. படிக வடிவ ஒருநீரேற்று மற்றும் இருநீரேற்று பொன்றவை அறியப்படுகின்றன,ஒருநீரேற்று 26 0 செல்சியசு வெப்பநிலையிலும் இருநீரேற்று - 51.7 செல்சியசு வெப்பநிலையிலும் உருகுகின்றன.
குளோரைடுகளில் இருந்து குளோரினை வெளியேற்றும் திறன் கொண்டுள்ள இவ்வமிலம் இச்செயல் முறையின் போது செலீனசமிலமாக குறைகிறது. கந்தக அமிலத்தைக் காட்டிலும் செலீனிக் அமிலம் ஒரு வலிமையான ஆக்சிசனேற்றியாகத் திகழ்கிறது. குளோரைடுகளில் இருந்து குளோரினை வெளியேற்றும் திறன் கொண்டுள்ள இவ்வமிலம் இச்செயல் முறையின் போது செலீனசமிலமாக குறைகிறது.: 200 0 செல்சியசு வெப்பநிலைக்கு மேல் இவ்வமிலம் சிதைவடைந்து ஆக்சிசனை வெளிவிட்டு செலினசமிலமாக மாறுகிறது:
பேரியம் உப்புகளுடன் செலீனிக் அமிலம் வினைபுரிந்து சல்பேட்டுடன் ஒத்த வரிசைச் சேர்மமாக BaSeO4 சேர்மத்தை வீழ்படிவாக்குகிறது. பொதுவாக செலீனேட்டு உப்புகள் சல்பேட்டு உப்புகளைப் போல் செயல்படுகின்றன. ஆனால் இவை அதிகமாக கரைகின்றன. தொடர்புடைய சல்பேட்டு உப்புகளுக்கு இணையான படிக அமைப்பையே செலீனேட்டுகளும் பெற்றிருக்கின்றன.
புளோரோ கந்தக அமிலத்துடன் செலினிக் அமிலத்தைச் சேர்த்து வினைப்படுத்தினால் செலீனயில் புளோரைடு கிடைக்கிறது. சூடான அடர் செலீனிக் அமிலம் தங்கத்துடன் வினைபுரிந்து செம்மஞ்சள் நிற தங்க(III) செலீனேட்டு உருவாகிறது:
கார்பால்டுரேட்டு
கார்பால்டுரேட்டு (Carbaldrate) என்பது (HO)2Al(CO3)Na•nH2O என்ற மூலக்கூற்று மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மம் ஆகும். இதை டையைதராக்சி அலுமினியம் சோடியம் கார்பனேட்டு என்ற பெயராலும் அழைப்பார்கள். கார்பால்டுரேட்டு ஓர் அமில நீக்கி மருந்தாகப் பயன்படுத்தப்படுகிறது.
அய் ஜிங்
அய் ஜிங் (艾青, 1910 -1996) சீன இலக்கியவாதி ஆவார். இவர், சீனாவிலுள்ள ஜியாங் ஹைச்செங்கில், நிலக்கிழார் குடும்பமொன்றில் 1910ஆம் ஆண்டு பிறந்தார். இவரால், பெற்றோருக்குத் தீங்கு விளையுமென ஒரு சோதிடன் கூறியதால், வளர்க்கப்படுவதற்காகத் தொலைவிலுள்ள உழவர் குடும்பப் பெண்ணொருத்தியிடம் சேர்க்கப்பட்டார்.
1929 இல் ஓவியம் கற்கப் பிரான்ஸ் சென்று சீனா திரும்பிய பின், 1932 இல் நாட்டுப்பற்று நடவடிக்கைகளுக்காக சிறையில் அடைக்கப்பட்டார். 1936 இல் சிறையிலிருந்து வெளியே வந்ததும் தயானெ என்ற முதலாவது கவிதைத் தொகுப்பை வெளியிட்டார்.
1957-58களில் வலதுசாரிகளுக்கெதிரான இயக்கத்தின்போது "வலதுசாரி"யென முத்திரை குத்தப்பட்டு, இவரும் இவரது கவிதைகளும் பொதுவாழ்விலிருந்து ஒதுக்கப்பட்டன. 1978 இல் குற்றங்களிலிருந்து விடுவிக்கப்பட்டவராய் மீண்டும் பொதுவாழ்விலும் இலக்கியத் துறையிலும் தோன்றினார்; சீன எழுத்தாளர் சங்கத்தின் துணைத்தலைவருமானார்.
வெளி இணைப்புகள்
பகுப்பு:சீன எழுத்தாளர்கள் பகுப்பு:1910 பிறப்புகள் பகுப்பு:1996 இறப்புகள்
நீலப் பென்னி
நீலப் பென்னி அல்லது மொரீசியசு "அஞ்சல் அலுவலகம்" அஞ்சல்தலைகள் (Mauritius "Post Office" stamps) என்பன, பிரித்தானியக் குடியேற்ற நாடான மொரீசியசினால் செப்டெம்பர் 1847ம் ஆண்டு இரண்டு பெறுமானங்களில் வெளியிடப்பட்டது. ஒன்று ஒரு பென்னி (1d) பெறுமானமுள்ள செம்மஞ்சள்-சிவப்பு நிறமானது, மற்றது இரண்டு பென்சு (2d) பெறுமானம் கொண்ட ஆழ்நீல நிறமானது. இந்த அஞ்சல்தலைகளில் "அஞ்சல் அலுவலகம்" என்னும் பொருள் தரும் "Post Office" என்னும் பொறிப்பு உள்ளது. இதனாலேயே இந்த அஞ்சல்தலைகளுக்கு மேற்குறித்த பெயர் ஏற்பட்டது. ஆனாலும், விரைவிலேயே இது "Post Paid." என்று மாற்றப்பட்டது. உலகின் மிக அரிதான அஞ்சல்தலைகளுள் இவையும் அடங்குகின்றன.
வரலாறு
இந்த அஞ்சல்தலைகள் சோசப்பு ஓசுமாண்டு பர்னார்ட் என்பவரால் வரையப்பட்டது. 186ல் இங்கிலாந்தில் பிறந்த இவர் கப்பல்மூலம் 1838ல் மொரீசியசுக்கு வந்தார். இவற்றின் வடிவமைப்பு அக்காலத்தில் பெரிய பிரித்தானியாவில் புழக்கத்தில் இருந்த விக்டோரியா அரசியின் தலையுடன் கூடிய அஞ்சல்தலையை அடிப்படையாகக் கொண்டது. முன்னர் குறிப்பிட்டபடி இரண்டு பெறுமானங்களில், இரண்டு நிறங்களில் இவை வெளியிடப்பட்டன. உள்நாட்டில் தயாரிக்கப்பட்ட இந்த அஞ்சல்தலைகள் பண்படாத இயல்புகளைக் கொண்டிருந்தபோதும், இவை பார்னாடின் பெயரை மொரீசியசின் அஞ்சல் வரலாற்றில் அழியா நிலைக்கு உயர்த்தின.
மேற்கோள்கள்
பகுப்பு:அஞ்சல் தலைகள் பகுப்பு:மொரிசியசு
கைலாஷ்பூர்
கைலாஷ்பூர் (ஆங்கிலம்:Kailashpur), இந்தியாவின் உத்தரப் பிரதேசம் மாநிலத்தில் அமைந்துள்ள Saharanpur மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 9724 மக்கள் இங்கு வசிக்கின்றார்கள். இவர்களில் 54% ஆண்கள், 46% பெண்கள் ஆவார்கள். கைலாஷ்பூர் மக்களின் சராசரி கல்வியறிவு 53% ஆகும், இதில் ஆண்களின் கல்வியறிவு 59%,  பெண்களின் கல்வியறிவு 46% ஆகும். இது இந்திய தேசிய சராசரி கல்வியறிவான 59.5% விட குறைந்ததே. கைலாஷ்பூர் மக்கள் தொகையில் 20% ஆறு வயதுக்குட்பட்டோர் ஆவார்கள்.
ஆதாரங்கள்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
சத்தியமங்கலம், விழுப்புரம் மாவட்டம்
சத்தியமங்கலம் கிராமம் செஞ்சிக் கோட்டையிலிருந்து 12 கி.மீ. தொலைவில் அமைந்துள்ளது. இக்கிராமத்தில் இந்து, இஸ்லாம் மற்றும் கிருத்துவம் ஆகிய மதத்தினர் ஒற்றுமையாக வாழ்ந்து வருகின்றனர். இக்கிராமத்தில் விநாயகர் கோயில், காளியம்மன், முத்தியாலம்மன், மாரியம்மன், எல்லையம்மன், முத்து மாரியம்மன், திரௌபதி அம்மன், கிழவியம்மன், ஆஞ்சநேயர், சிவன், முருகர், பச்சையம்மன், செல்லியம்மன், ஆகிய கோவில்களும் இரண்டு தேவாலயம் மற்றும் ஒரு மசூதி ஆகியவை உள்ளன. இங்கு பெரிய ஏரி மற்றும் ஒரு சிறிய ஏரி, 1 குளம், அங்கன்வாடி 4, தொடக்கப்பள்ளி 1, 2 நடுநிலைப்பள்ளி, 2 மேல்நிலைப் பள்ளிகள் உள்ளன. 1 அரசு பொது சுகாதார நிலையம், 1 காவல் நிலையம், 1 பத்திரப்பதிவு அலுவலகம், 1 தேசிய வங்கி என அனைத்து மதத்தைச் சார்ந்த மக்களும் நல்லிணக்கத்துடன் ஒற்றுமையுடன் வாழ்வதற்கு எடுத்துக்காட்டாக இக்கிராமம் விளங்குகிறது.
￼ சிறப்புகள்
மேலும் இங்கு இளைஞர்கள் மட்டைப்பந்து ( Cricket)-ல் கடந்த 2019-ஆம் ஆண்டில் செம்மேட்டில் நடைபெற்ற போட்டியில் மாபெரும் முதல் வெற்றியை பதிவு செய்தனர். இது சத்தியமங்கலத்தின் வரலாற்று நிகழ்வாக அமைந்தது.அதன் பிறகு அதிகப்படியான கோப்பைக்களுடன் பல வெற்றிகளை இளைஞர்கள் நிகழ்த்தியுள்ளார். அதுமட்டுமின்றி கால்பந்தில் மாவட்ட அளவில் வெற்றி பெற்றுள்ளனர்.கைப்பந்து போட்டியிலும் வெளியூர்களுக்கு சென்று வெற்றி பெற்றுள்ளனர். மேலும் மணிகண்டன் என்பவர் மாவட்ட அளவில் நடைபெற்ற 10 கி.மீ. ஓட்டப்பந்தயத்தில் முதலிடம் பிடித்துள்ளார் மற்றும் மிதிவண்டி பந்தயத்திலும் இரண்டாம் இடம் பிடித்துள்ளார். செஞ்சியை ஆண்ட ராஜாதேசிங்கு மன்னர் அடிக்கடி வந்து சென்ற பகுதியாகவும் விளங்கியுள்ளது.
￼ திருவிழாக்கள்
இங்கு தைப்பூசத் திருநாளில் மக்கள் காவடி எடுத்து அலகு குத்தி ஆட்டம் பாட்டத்துடன் கொண்டாடுவர். மேலும் சிவன் கோயிலில் அமாவாசை மற்றும் பௌர்ணமியில் சிறப்பு பூசைகளும் கார்த்திகை மற்றும் இதர சிவ வழிபாட்டு காலங்களில் கோலகலமாகவும் திருவிழாக்கள் கொண்டாடப்படும். பொங்கல் காலங்களில் மூன்று நாட்கள் திருவிழாக்கள் அனுசரிக்கப்படும். பல ஊர்களில் இருந்து மக்கள் பொங்கலுக்கு சொந்த ஊருக்கு திரும்புவர்.
மேற்கோள்கள்
பகுப்பு:விழுப்புரம் மாவட்டத்திலுள்ள கிராமங்கள்
சிட்னி முருகன் கோயில்
சிட்னி முருகன் கோயில் (Sydney Murugan Temple) அவுஸ்திரேலியாவின் நியூ சவுத் வேல்ஸ் மாநிலத்தின் தலைநகர் சிட்னி நகரிலிருந்து 25கிமீ மேற்காக உள்ள மேய்சு ஹில் என்ற புறநகர்ப் பகுதியில் அமைந்திருக்கிறது. மூலஸ்தானத்தில் பிரதிஷ்டை செய்யப்பட்டுள்ள முருகனின் திருவுருவம் மகாபலிபுரத்து சிற்பக்கலை நிபுணரால் ஆகம நெறிமுறைக்கு அமைய நுட்பமாகச் செதுக்கப்பட்டது.
வரலாறு
சிட்னியில் முதன்முதலில் முருக வழிபாட்டைத் தொடங்கியவர் திரு சி. தணிகைஸ்கந்தகுமார். 1983ஆம் ஆண்டு முருகன் சிலை ஒன்றை யாழ்ப்பாணத்தில் இருந்து வரவழைத்து தமது இல்லத்திலும் பின்னர் ஸ்ட்ரத்பீல்ட் மகளிர் உயர்நிலைப் பாடசாலையிலும் வழிபாட்டை நடத்தினார். 1985ஆம் ஆண்டு "சிட்னி சைவமன்றம்" ஆர். வடிவேலு என்பவரின் தலைமையில் ஆரம்பிக்கப்பட்டது. 1990இல் வீதிப் போக்குவரத்து அதிகரசபையிடம் இருந்து மாய்சு ஹில் (Mays Hill) இல் ஒரு காணியைச் சைவமன்றம் வாங்கியது. 1994 ஒக்ரோபர் 9ஆம் நாள் கோயிலுக்கான அத்திவாரக்கல் நாட்டப்பட்டது. முதலில் தமிழ்க் கலாச்சார மண்டபம் கட்டப்பட்டு 1995 ஏப்ரல் 14ஆம் திகதி வெள்ளிக்கிழமை கலாச்சார மண்டபத்தில் சித்தி விநாயகர், சிதம்பரேஸ்வரர், சிவகாமசுந்தரி ஆகிய உற்சவமூர்த்திகளுடன் முருகன் சிலை ஆகம முறைப்படி பிரதிஷ்டை செய்யப்பட்டது. 1997இல் கோயிலின் கட்டிட வேலைகள் ஆரம்பமாகி 1999 யூன் 17ம் திகதி குடமுழுக்கு நடைபெற்றது.
கோயிலின் அமைப்பு
ஐந்து கருவறைகளைக் கொண்டது சிட்னி முருகன் ஆலயம். வலது பக்கம் விநாயகரும் இடது பக்கத்தில் வள்ளி தெய்வானை சமேதரராக முருகனும் இடையில் உள்ள மூன்று கருவறைகளில் வலப்பக்கத்தில் சிவலிங்கமும் இடப்பக்கத்தில் சிவகாமசுந்தரியும் நடுவண் கருவறையில் முருகனும் எழுந்தருளியுள்ளனர்.
மகோற்சவம்
சிட்னி முருகன் கோயிலில் மகோற்சவம் ஆண்டு தோறும் கொடியேற்றத்துடன் தொடங்கி ஒன்பதாம் நாள் தேர்த்திருவிழாவும் பங்குனி உத்தரத்தன்று தீர்த்தத்துடனும் பதினோராம் நாள் பூங்காவனம் திருக்கல்யாண விழாவுடன் நிறைவடையும்.
இளைஞர்களின் பங்களிப்பு
சிட்னி முருகன் கோயில் திருப்பணிகளுக்கு இந்து இளைஞர்கள் மெரும் பங்களிப்பு செய்து வருகிறார்கள். கோயில் துப்பரவாக்கல் முதல் வாகனம் காவுதல், தேர் இழுத்தல், நந்தவனம் பராமரித்தல், கூட்டு வழிபாட்டில் கலந்து கொள்ளுதல் போன்ற பல வழிகளில் தமது பங்களிப்பினை ஆற்றி வருகிறார்கள்.
வெளி இணைப்புக்கள்
பகுப்பு:ஆத்திரேலிய இந்துக் கோவில்கள் பகுப்பு:சிட்னி
லாங்ஸ்ரன் ஹியூஸ்
லாங்ஸ்ரன் ஹியூஸ் (லாங்ஸ்டன் ஹியூக்ஸ், ) அமெரிக்காவில் மிஸூரியிலுள்ள ஜோப்லின் என்ற சிறிய நகரத்தில் 1902இல் பிறந்த கறுப்பினத்தவர். ஆங்கிலத்தில் எழுதியவர்.
'கறுப்பர்களுக்காய்ப் புலம்பல் மற்றும் கவிதைகள்', 'ஒரு புதிய பாடல்', 'அன்புக்குரிய அழகிய மரணம்' முதலிய அநேக கவிதைத் தொகுப்புக்கள் வெளியாகியுள்ளன. புனைகதை, நாடகம், சுயசரிதை நூல்களையும் எழுதியுள்ளார். 1967இல் மரணமடைந்தார்.
பகுப்பு:அமெரிக்க எழுத்தாளர்கள் பகுப்பு:ஆங்கிலக் கவிஞர்கள் பகுப்பு:1902 பிறப்புகள் பகுப்பு:1967 இறப்புகள் பகுப்பு:ஆங்கில அமெரிக்கர்கள் பகுப்பு:1901 பிறப்புகள்
பிலிமத்தலாவை
பிலிமத்தலாவை (Pilimathalawa) இலங்கையின் மத்திய மாகாணம், கண்டி மாவட்டத்தில் அமைந்துள்ள ஒரு நகரமாகும். இது இலங்கை தொடருந்து வலையமைப்பின் கொழும்பு-பேராதனை-பதுளை பாதையில் கடுகண்ணாவை, பேராதனை சந்தி தொடருந்து நிலையங்களுக்கிடயே அமைந்துள்ளது. பொடிமெனிகே,  உடரடமெனிகே, செங்கடகள மெனிகே என்ற பெயருடைய தொடருந்துகள் இந்நகரைக் கடந்து செல்கின்றன.
ஆதாரம்
பகுப்பு:கண்டி மாவட்டத்தில் உள்ள ஊர்களும் நகரங்களும் பகுப்பு:கண்டி மாவட்டம்
கடையநல்லூர்
கடையநல்லூர் (Kadayanallur), இந்தியாவின் தமிழ்நாடு மாநிலத்தில் அமைந்துள்ள தென்காசி மாவட்டத்தில் இருக்கும் ஒரு முதல் நிலை நகராட்சி ஆகும். உற்பத்திப் பொருட்கள் கைத்தறி ஆடைகள், தீப்பெட்டி, தானியங்கள், மண்பாண்டங்கள், திராட்சை, நெல் ஆகும். 2011-ஆம் ஆண்டு கணக்கெடுப்பின்படி நகரின் மக்கள்தொகை 90,364 ஆகும். திச‌ம்ப‌ர் 06, 2008 முத‌ல் க‌டையநல்லூரை முத‌ல் நிலை ந‌க‌ராட்சியாய் த‌ர‌ம் உய‌ர்த்த‌ப்ப‌ட்டு ச‌ட்ட‌ம் இய‌ற்றி தமிழ‌க‌ அர‌சு உத்த‌ர‌வு பிற‌ப்பித்த‌து. 2019 ஜூலை 19 அன்று திருநெல்வேலி மாவட்டம் இரண்டாகப் பிரிக்கப்பட்டு தென்காசி மாவட்டம் உருவாக்கப்பட்டது. அன்றுமுதல் கடையநல்லூர் நகராட்சி தென்காசி மாவட்டத்தில் இணைந்தது.
இங்கு உள்ள "கடைகாலீஸ்வரர்" கோயிலால் இவ்வூர் இப்பெயர் பெற்றது. இந்நகர் மலைகளின் அடிவாரத்தில் குற்றாலம் அருவி மற்றும் தென்காசிக்கு அருகில் உள்ளது. மே முதல் ஆகத்து மாதம் வரை சாரலுக்கு மற்றும் நெல் வயல்களுக்குப் பெயர் பெற்றது.
போக்குவரத்து
கடையநல்லூர் ஊரானது திருமங்கலம் - கொல்லம் NH744 தேசிய நெடுஞ்சாலையில் அமைந்துள்ளது. இவ்வூர் வழியாக ஆயிரக்கணக்கான பேருந்துகள் இயக்கப்படுகின்றன. குறிப்பாக தமிழ்நாட்டின் பல்வேறு பகுதிகளிலும் இருந்து கடையநல்லூர் வழியாக தென்காசி, செங்கோட்டைக்கு பேருந்துகள் இயக்கப்படுகின்றன. மேலும் அருகில் உள்ள சங்கரன்கோவில், புளியங்குடி, சுரண்டை, கோவில்பட்டி, திருநெல்வேலி, இராஜபாளையம், மதுரைக்கு பேருந்துகள் இயக்கப்படுகின்றன. கேரள மாநிலப் பேருந்துகளும் புனலூர், கொல்லம் பகுதிகளுக்கும் பேருந்துகள் இயக்கப்படுகின்றன.
பெயர்க் காரணம்
கலியுகத்திலே தனது பக்தர்களுக்கு அருள்புரிய கருதிய காலகேதார நாதர் ஒரு திருவிளையாடல் மூலமாக உலகிற்கு வெளிப்பட்டார். தெற்கு நோக்கி தீர்த்த யாத்திரை செய்து வந்த சிவனடியார் ஒருவர் இப்புண்ணிய ஸ்தலத்திற்கு அருகே வரும்போது தாக மிகுதியால் இப்பகுதி இடையர்களிடம் தண்ணீர் வேண்ட அவர்கள் மூங்கில் பாத்திரமாகிய கடைகாலில் பால் கொடுத்து கனியோடு உபசரித்தனர். அவர்கள் சென்றபிறகு தான் குடித்த கடைகாலை மண்மூடியிருந்த சுயம்புலிங்க மூர்த்தியான காலகேதார நாதர் மேலாக கவிழ்த்து வைத்து சென்றுவிட்டார் முனிவர். மீண்டும் இவ்விடத்திற்கு வந்த இடையர்கள் கடைகாலை எடுக்க முயன்று முடியாமல் போக கோடாரியால் வெட்ட ரத்தம் கசிந்தது. பயந்து போன இடையர்கள் இப்பகுதி மன்னனான ஜெயத்சேனபாண்டியனிடம் முறையிட்டார்கள். மன்னனும் இவ்விடத்திற்கு வந்து, தான் பார்வை குறைபாடு உள்ளவன் ஆதலால், தன் கைகளால் கடைகாலை தொட்டு பார்த்தபோது அவனுக்கு கண்ணொளி பிறந்தது. இது ஈசன் அருளே என்று எண்ணி கண்கொடுத்த கமலநாதா, கடைகாலீஸ்வரா என சிவபெருமானை மனமுருக வேண்டினான் மன்னன். அப்போது நிலத்தடியில் இருந்த காலகேதார நாதர் கடைகாலீஸ்வரராக வெளிப்பட்டார். ஆலய நிர்மாணம் செய்யும்படி அசரீரி வாக்கு எழுந்தது. அதன்படி ஆலயம் செய்து அதனைச் சுற்றி நகர நிர்மாணமும் செய்தார் மன்னர். அந்நகரமான கடைகால்நல்லூர் தற்போது மருவி கடையநல்லூர் என வழங்கப்பட்டு வருகிறது.
புவியியல்
கடையநல்லூர் 9.08°N, 77.35°W என்ற புவியியல் ஆள்கூறுகளில் அமைந்துள்ளது. கடல் மட்டத்திலிருந்து சராசரி உயரம் 191 m. நகரின் மொத்தப் பரப்பு 52.25 skm. மழைக்காலம் தவிர, பொதுவாக வறண்ட வானிலை நிலவுகிறது.
மக்கள் வகைப்பாடு
இந்திய 2011 மக்கள் தொகை கணக்கெடுப்பின்படி 1,47,034 பேர் இங்கு வசிக்கின்றார்கள். இவர்களில் இந்துக்கள் 55.98 %, முஸ்லிம்கள் 43.42%, கிறித்தவர்கள் 0.48% ஆவார்கள். பாலின விகிதம் 1000 ஆண்களுக்கு 988 பெண்கள். தேசிய சராசரியான 929-ஐ விட அதிகம். கடையநல்லூர் மக்களின் சராசரி கல்வியறிவு 85.54% ஆகும்.
ஏழு கிணறு
எழுகிணறு (Seven Wells) என்பது சென்னை நகரத்தின் வள்ளளார் நகர் பகுதியில் (பழைய பெயர் பெத்தநாயக்கன் பேட்டை) உள்ள ஒரு பழமையான பகுதி ஆகும். இப்பகுதியில் ஆங்கிலேயர் காலத்தில் அமைக்கப்பட்ட ஏழு கிணறுகள் உள்ளதால், இது இப்பெயர் பெற்றது.
வரலாறு
சென்னைக்குத் தேவைப்பட்ட தண்ணீர் தேவைக்காக 1772 ஆம் ஆண்டு பேகர் எனும் ஆங்கிலேயத் தளபதியால் இக்கிணறுகள் நிர்மாணிக்கப்பட்டன. இதில் உள்ள தண்ணீரைக் கொண்டு, அவர் அரசாங்கத்துடன் செய்த ஒப்பந்தப்படி சென்னை ஜார்ஜ் கோட்டையில் சுமார் 6,000 பேரின் தண்ணீர் தேவையை ஏழு வருடங்களுக்குத் தீர்த்தார். 1782 ஆம் ஆண்டு இந்த ஏழு கிணறு தண்ணீர் சேவையை கிழக்கிந்திய அரசாங்கம் 10,500 ரூபாய் விலைக்கு வாங்கிக்கொண்டது.
பதினாறு அடி விட்டத்தில் 23 முதல் 29 அடி வரையிலான ஆழத்தில் மொத்தம் பத்துக் கிணறுகள் வெட்டப்பட்டன. அந்தப் பத்துக் கிணறுகளில் மூன்றில் போதுமான தண்ணீர் இல்லாததால் அவை கைவிடப்பட்டு, ஏழு கிணறுகள் மட்டுமே எஞ்சின. இதனால் அதன் பெயரும் ஏழு கிணற்றுத் தண்ணீர் சேவை என்றானது. இந்த ஏழு கிணறுகளில் ஒரு கிணற்றில் இருந்து இன்றும் தண்ணீர் எடுக்கப்பட்டு வருகிறது.
இந்த ஏழு கிணறுக்கு அருகில் இருக்கும் வீராசாமி தெருவில் இராமலிங்க அடிகளாரின் நினைவு இல்லம் உள்ளது. அதில் இராமலிங்க அடிகளார் 33 ஆண்டுகள் வாழ்ந்தார்.
வெளியிணைப்புகள்
பகுப்பு:சென்னை சுற்றுப் பகுதிகள்
ஊமத்தை
கூவிரம்
கூவிரம் என்பது சங்ககால மகளிர் குவித்து விளையாடிய மலர்களில் ஒன்று.
கூவிரம் பூவை இக்காலத்தில் ஊமத்தம்பூ என்கின்றனர்.
மேற்கோள்கள்
பகுப்பு:குறிஞ்சிப் பாட்டில் வரும் மலர்கள் பகுப்பு:மூலிகைகள்‎